钦定古今图书集成/历象汇编/岁功典/第080卷 > 《广东志书》 > 满庭芳〈冬〉 明吴子孝
## 钦定古今图书集成/历象汇编/岁功典/第080卷 > 《广东志书》 > 满庭芳〈冬〉 明吴子孝

堤水初冰，山云欲暮，雪花飞近帘栊。皂貂帐小，开䜩
射堂东。屏“内辟寒金凤，偎宝色、无数惊鸿。烧兽炭，碧
壶汤沸，褥锦隐腥红。　胆瓶。梅弄蕊，歌声不断，酒盏
频空。犹自道、陶家风味难同。灯影遥翻朱袖，私语处、
豆蔻香浓。人酩酊，翠裘半躲，攲帽受霜风

晋李颙《感冬篇》，“高阳揽元辔，太皞御冬始，望舒游天
策，曜灵协燕纪。”

宋鲍照诗：“凛冽倦元冬。”

《齐谢脁诗》，“元冬寂修夜，天围静且闲，亭皋霜气怆，松
宇清风来。”〈又〉怆怆绪风兴，祁祁族云布。严气集高轩，
稠阴结寒树。

陈张正见诗：“九冬飘远雪，六出表丰年。”

北周《庾信诗》：“寂寞岁阴穷，苍茫云貌同，鹤毛飘乱雪，
车毂转飞蓬，雁归知向暖，鸟巢解背风，寒沙两岸白，
猎火一山红。”

唐·刘孝孙诗：“冻柳含风落，寒梅照日鲜。”

《骆宾王》诗：“雪明书帐冷，水静墨池寒。”

吴少微诗：“岁晏风落山，天寒水归壑。”

韦应物诗：“日日欲为报，方春已徂冬。”

杜甫诗。“蛰龙三冬卧。”〈又〉雪片一冬深。

郎士元诗：“高松残子落，寒井冻痕生。”

韩愈诗：“喜气排寒冬。”

《张籍诗》：“梅花蛮草连冬有，行处无家不满园。”

皮日休诗：“寓居无事入清冬。”

黄滔诗：“边沙住隔冬。”

宋晁补之诗：“何必悲无衣，缊蕡聊御冬。”

张耒诗：“一卧孤村两见冬。”

朱熹诗：“君看蛰龙卧三冬，头角不与蛇争雄。”

元萨都剌诗。“江南飞尽千株雪。孤负梅花过一冬。”
岑安卿诗。“梅花一味只宜冬。”

明沈明臣诗：“敝尽春袍忆旧冬。